BG    BG BG 
 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 23.9.2008 
SEC(2008) 2490  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
придружаващ  
Предложение  за 
 
РЕГЛАМЕНТ  НА ЕВРОПЕЙСКИЯ  ПАРЛАМЕНТ  И СЪВЕТА  
 
за изменение  на Регламент  (ЕО) № 717/2007 относно  роуминга  в обществени  
мобилни  телефонни  мрежи  в рамките  на Общността  и на Директива  2002/21/ ЕО 
относно  общата  регулаторна  рамка  за електронните  съобщителни  мрежи  и услуги . 
 
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО   
{COM(2008) 580 окончателен } 
{SEC(2008) 2489} 
 
BG 2   BG РЕЗЮМЕ  
1. ПРЕДВАРИТЕЛНА  ИНФОРМАЦИЯ  
Европейската  комисия  трябва  да направи  преглед  на функционирането  на регламента  
относно  роуминга  и да докладва  на Европейския  парламент  и на Съвета  не по-късно  от 
30 декември  2008 г. Изисква  се в доклада  на Комисията  да бъде  направена  оценка  за 
това дали  са постигнати  целите  на регламента  за роуминга  и дали  е необходимо  
удължаване  на неговия  срок  на действие  и/или изменение  на регламента . Европейският  
парламент  и Съветът  възложиха  на Комисията  по-конкретно  да направи  преглед  на 
развитието  на цените  на едро  и на дребно  за роуминговите  услуги  за пренос  на данни , 
включително  за SMS и MMS и, ако е уместно , да включи  препоръки  относно  
необходимостта  от регулиране  на тези услуги . 
Докладът  за оценката  на въздействието  (ОВ) разглежда  възможностите , които  
произтичат  от прегледа , направен  от Комисията , на функционирането  на регламента  за 
роуминга . По-специално  той разглежда  възможното  удължаване  на сегашния  срок  на 
действие  ― 30 юни 2010 г., с оглед  на гласовите  роумингови  услуги  и възможното  
разширяване  на обхвата  на регламента , за да бъдат  включени  роумниговите  услуги  за 
SMS и/или за пакети  от данни . На 1 септември  Съветът  за оценка  на въздействието  
представи  бележките  си върху  документа , които  бяха  взети  под внимание . 
2. РАЗВИТИЕ  НА СИТУАЦИЯТА  СЛЕД  ПРИЕМАНЕТО  НА РЕГЛАМЕНТА  ЗА РОУМИНГ  
Регламентът  за роуминга  влезе  в сила  на 30 юни 2007 г. и службите  на Комисията  още 
през есента  на 2007 г. започнаха  подготовка  за прегледа  на неговото  функциониране . 
Прилагането  и по-специално  преходът  към „Евротарифата “ са преминали  добре , само  с 
няколко  изключения , отбелязани  от националните  регулаторни  органи  (НРО ).  
Съвместно  с Комисията  Групата  на европейските  регулатори  (ГЕР) започна  мащабна  
инициатива  за събиране  на данни  в продължение  на шест  месеца , която  създаде  
основата  за два доклада  за съпоставка  с набелязаните  цели . С инициативата  беше  
установено , че цените  на едро  и на дребно  не се различават  съществено  от максимално  
разрешените  горни  граници , така че не може  да бъде  направен  изводът , че на пазарите  
има ценова  конкуренция . Докладът  също  така установи , че много  оператори  таксуват  
роуминговите  услуги  на минута , а не в зависимост  от действително  потребеното  време .  
Освен  това докладите  показаха , че има съвсем  малки  промени  в цените  за 
роуминговите  услуги  за SMS в повечето  държави -членки , както  при цените  на дребно , 
така и при цените  на едро . Също  така при средните  цени  за мегабайт  на услугите  за 
прехвърляне  на данни  картината  е твърде  разнообразна , различията  между  цените  в 
отделните  държави  остават  големи , като някои  държави  продължават  да поддържат  
много  високи  средни  цени .  
2.1. Обществени  консултации  
На 7 май 2008 г. Европейската  комисия  започна  широки  обществени  консултации , като 
отправи  въпроси  относно  прегледа  на регламента  за роуминга  и относно  възможното  
 
BG 3   BG разширяване  на неговия  обхват , за да бъдат  включени  роуминовите  услуги  за SMS и 
данни . Въпреки  че повечето  оператори  се обявяват  срещу  удължаването  на срока  на 
действие  на регулирането  на гласовите  роумингови  услуги , повечето  НРО  и държави -
членки , както  и някои  по-малки  оператори  и потребителски  организации , са на мнение , 
че срокът  трябва  да бъде  удължен .  
По въпроса  за таксуването  на минута  и на секунда , операторите  като цяло  са на мнение , 
че той трябва  да бъде  решен  от пазарните  механизми , докато  ГЕР и потребителските  
организации  смятат , че са необходими  спешни  мерки  във връзка  с проблема , който  те 
наричат  „скрито  таксуване “.  
ГЕР отбеляза , че се наблюдава  слабо  движение  в роуминговите  цени  на дребно  за SMS-
и до април  2008 г. Ето защо  тя препоръча  въвеждане  на таван  за средната  цена  на едро  
за роуминг  на SMS-и и допълване  на задължението  за прилагане  на Евротарифата , за да 
бъде  включено  предлагането  на SMS роуминг  по цени  на дребно , които  не превишават  
определена  горна  граница . Потребителските  организации  също  се изказаха  в подкрепа  
на регулирането  на цените  за SMS-ите както  на равнище  цени  на едро , така и на 
равнище  цени  на дребно . От друга  страна  GSM асоциацията  и мобилните  оператори , с 
някои  изключения , като цяло  не са съгласни  с подобно  регулиране .  
По отношение  на роуминга  на данни  има почти  общ консенсус  в желанието  да бъде  
елиминиран  „шокът  от сметката “. Потребителските  организации  също  се произнесоха  в 
подкрепа  на регулирането  както  при цените  на едро , така и при цените  на дребно . ГЕР 
смята , че са необходими  официални  и незабавни  регулаторни  мерки , за да се повиши  
прозрачността  и за да бъде  елиминиран  шокът  от сметката . GSM асоциацията  и 
повечето  оператори  се обявиха  срещу  ценовото  регулиране , въпреки  че редица  
оператори  подкрепят  регулирането  на равнище  цени  на едро .  
2.2. Други  промени  в ситуацията  
Службите  на Комисията  бяха  отворени  за дискусии  със заинтересованите  страни  през 
целия  процес  на оценка . Комисията  също  така поръча  проучване  на независими  
консултанти , което  беше  публикувано  от Комисията  на 27 юни 2008 г.  
На Световния  конгрес  на GSM операторите  в Барселона  през февруари  2008 г. 
комисарят  Рединг  предупреди  телекомуникационните  компании , че цените  на 
роуминговите  услуги  за SMS и за данни  е необходимо  да бъдат  понижени  до юли 
2008 г., за да се избегне  регулиране . На 4 юни 2008 г. комисарят  Рединг  също  така 
изпрати  писма  до главните  изпълнителни  директори  на всички  мобилни  оператори  в 
Европейския  съюз , като поиска  информация  за ценовите  им оферти  за роуминговите  
услуги  за SMS-и и за данни  в ЕС, както  и за мерките  за прозрачност , предприети  
спрямо  тези услуги  към 1 юли 2008 г.  
Всички  НРО  представиха  данни  конкретно  за всеки  оператор , които  са събирани  от тях 
като част от общото  наблюдение  на дейността  в сектора . Тези  подробни  данни  
позволиха  на службите  на Комисията  да създадат  икономически  модел  за оценка  на 
въздействието  на действащия  в момента  регламент , както  и на икономическото  влияние  
на възможностите  за управленчески  решения , представени  в настоящия  доклад .  
 
BG 4   BG 3. ОПРЕДЕЛЯНЕ  НА  ПРОБЛЕМА   
3.1. Гласов  роуминг  
Въпреки  че потребителите  са реализирали  ползи  от по-ниските  цени  на роуминга , 
събраните  данни  за периода  след  приемането  на регламента  показват , че проблемите  на 
пазара  на гласов  роуминг  са останали  нерешени . В отговор  на общественото  допитване  
ГЕР потвърждава , че основните  проблеми , които  съществуваха  преди  приемането  на 
регламента , продължават  да бъдат  актуални . 
3.2. Период  на таксуване  на гласовите  повиквания  
Регламентът  налага  ценови  ограничения  за роуминговите  гласови  услуги  в рамките  на 
Общността , които  се изразяват  като определена  сума , отчитана  на базата  на една  
минута . Съответните  разпоредби  на регламента  обаче  не конкретизират  ясно  коя точно  
е минималната  единица  време , спрямо  която  се изчисляват  цените  на едро  и на дребно  
за роумингови  гласови  услуги . Докладът  със съпоставителни  данни  на ГЕР за 
септември  2007 г. ― март  2008 г. установи , че практиките  на таксуване  за минута  
увеличават  с около  24 % обичайната  сметка  по цени  на дребно  за изходящи  разговори  и 
с 19 % за входящи  обаждания , при използване  на Евротарифата . Различните  практики  
за периода  на отчитане , използвани  от мобилните  оператори  сериозно  възпрепятстват  
последователното  прилагане  на Евротарифата . 
3.3. Кратки  текстови  съобщения  
Подобно  на ситуацията  с гласовите  услуги , една  от причините  за високите  цени  за 
роуминг  на SMS-и е че при избора  на мобилен  оператор  потребителите  не вземат  под 
внимание  тези цени . В резултат  на това потребителите  често  разбират  за високите  цени , 
едва след  като са използвали  услугата . Цените  за роуминг  на SMS-и в Общността  
оказват  влияние  върху  милиони  граждани  на ЕС. SMS услугите  се използват  особено  
много  от младите  потребители . Равнището  на цените  на едро  за изпращане  на SMS чрез 
роуминг  в рамките  на Общността  не може  да бъде  оправдано  с направените  за услугата  
разходи , а също  така изглежда  липсва  достатъчно  конкурентен  натиск  върху  
операторите , който  да понижи  цените .  
3.4. Роумингови  услуги  за данни  с пакетна  комутация  
В политическите  дискусии , които  предшестваха  приемането  на регламента , беше  
изразено  безпокойство  от таксите  за роуминговите  услуги  за данни . Въпреки  че бяха  
отбелязани  някои  положителни  тенденции , цените  за роуминговите  услуги  за данни  на 
територията  на ЕС както  на равнище  цени  на едро , така и на равнище  цени  на дребно , 
са неоправдано  високи , когато  бъдат  съпоставени  с таксите  за аналогични  вътрешни  
услуги  и със самите  разходи  за предоставяне  на услугите , като това е честа  причина  за 
„шок от сметката “. Оставащите  в сила  високи  цени  на едро  за роуминговите  услуги  на 
данни  (особено  в непредпочитани  мрежи ), които , наред  с друго , произтичат  от 
ограничения  при управлението  на трафика , водят  до много  широко  разнообразие  от 
разходи  за доставка  по цени  на едро . Тези  прекомерно  високи  цени  на едро  водят  до 
нарушаване  на условията  за конкуренция , което  пречи  на безпроблемното  
функциониране  на вътрешния  пазар . 
 
BG 5   BG 4. ЦЕЛИ  
Общата  цел на действията  на ЕС е да се насърчи  по-нататъшното  развитие  на единния  
пазар  за електронни  комуникационни  услуги , които  включват  гласовата  телефония , 
SMS-ите и услугите  за данни , за потребители  на обществени  мрежи  за мобилна  
телефония  при използването  от тях на роумингови  услуги  в ЕС при пътувания  на 
територията  на Общността . По-конкретно , целта  е да се подсигури , че цените , плащани  
от потребителите  на обществени  мрежи  за мобилна  телефония  за роумингови  услуги  в 
ЕС при пътувания  в рамките  на Общността , не са неоправдано  по-високи  от цените , 
плащани  от тях при обаждания , изпращане  на SMS-и или данни  в родните  им страни .  
5. АЛТЕРНАТИВНИ  ВАРИАНТИ  НА  ПОЛИТИКАТА  
Настоящата  оценка  на въздействието  разглежда  различни  подходи  за целево  
регулиране , като например  саморегулиране , съвместно  регулиране  и актове  с 
незадължителна  юридическа  сила . Като  се има предвид  обаче  конкретното  естество  на 
установените  проблеми , се достигна  до извода , че тези варианти  не са приложими  (вж. 
глава  5). 
Възможностите  за регулиране  се оценяват  в зависимост  от следните  критерии : 
ефективност , конкуренция , ефикасност , съгласуваност , съответствие .  
6. ВАРИАНТИ  ЗА ПОЛИТИКА  СПРЯМО  ГЛАСОВИЯ  РОУМИНГ  
За гласовия  роуминг  бяха  разгледани  няколко  варианта  за политика . Един  от тях е за 
запазване  на досегашната  политика , като това означава  изтичане  на срока  на 
действието  на регламента  на 30 юни 2010 г. В същото  време  обаче  беше  направен  
изводът , че има сериозна  опасност  липсата  на конкурентен  натиск  на пазара  за гласови  
повиквания  да доведе  до връщане  към по-високи  цени  на едро  и на дребно , ако с 
изтичането  на срока  на действие  на регламента  през 2010 г. изчезнат  и ценовите  
задължения , произтичащи  от него . Поради  тази причина  беше  направено  заключението , 
че действието  на регламента  следва  да бъде  удължено  след  2010 г. с още три години  до 
30 юни 2013 г.  
Мерките  за прозрачност  за гласовите  роумингови  услуги  са необходим  елемент  от 
действащия  регламент . В същото  време  обаче  беше  направен  изводът , че само  мерките  
за прозрачност  няма  да дадат  желаните  резултати .  
Следващият  извод  е, че срокът  на действие  на регламента  трябва  да бъде  удължен  както  
на равнище  цени  на едро , така и на равнище  цени  на дребно . Без регулирането  на 
цените  на едро  съществува  риск  от нарушаване  на нормалното  функциониране  на 
роуминговия  пазар , като по-малките  оператори  са поставяни  в драматично  неизгодни  
конкурентни  позиции . Също  така, ако регламентът  се прилага  единствено  на равнище  
цени  на едро , има вероятност  потребителят  да не усети  ползите  под формата  на по-
ниски  цени  на дребно .  
Оценката  на въздействието  след  това се спира  на възможностите  за структурата  на 
регламента  за гласовите  повиквания  с удължен  срок  на действие , по-специално  дали  да 
бъдат  понижавани  сегашните  тавани  за цените  на едро  и дребно  и ако да, в каква  
степен . Беше  направен  изводът , че трябва  да продължи  понижаването  на тези тавани , за 
 
BG 6   BG да се отрази  очакваното  намаление  на разходите . Беше  преценено , че най-ефективният  
подход  е да се продължи  с понижението , заложено  в действащия  регламент  на равнище  
цени  на дребно , като в същото  време  се позволят  по-големи  намаления  на равнище  
цени  на едро , за да бъде  отразен  очакваният  спад  в разходите . Този  подход  насърчава  
конкуренцията , тъй като ѝ предоставя  възможности  за повече  гъвкавост .  
7. ВАРИАНТИ  ЗА ПОЛИТИКА  СПРЯМО  ПЕРИОДА  НА  ОТЧИТАНЕ  
Различните  подходи , приложими  към периодите  на отчитане  на роуминговите  
разговори , създават  различни  условия , като по този начин  подкопават  
последователното  прилагане  на Евротарифата  и нарушават  условията  за конкуренция  
на единния  пазар . Следователно  е необходимо  регламентът  да хармонизира  
задълженията  на мобилните  оператори  в това отношение .  
Възможностите  за решаване  на този проблем  включват  запазване  на досегашната  
политика , категорично  преминаване  към период  на отчитане  една  секунда , 
модифицирано  отчитане  за една  секунда  и адаптиране  на равнищата  на горните  
граници . Беше  направен  изводът , че модифицираното  отчитане  за една  секунда  е най-
ефективният  подход , тъй като при него  потребителите  като цяло  са таксувани  само  за 
това, което  потребяват , а на операторите  се позволява  да компенсират  в разумна  степен  
разходите  за свързване  и да проявяват  гъвкавост  при диференциране  на офертите  чрез 
максимум  30-секунден  интервал  за налагане  на първоначална  такса  при повикване . 
Входящите  повиквания  и повикванията  по цени  на едро  следва  задължително  да бъдат  
таксувани  при период  на отчитане  една  секунда .  
8. ВАРИАНТИ  ЗА ПОЛИТИКАТА  СПРЯМО  SMS 
Подобно  на случая  с гласовия  роуминг , бяха  взети  под внимание  различни  варианти  за 
преодоляване  на проблемите , установени  на пазара  за роуминг  на SMS-и. В същото  
време  обаче , несъответствието  между  цените  на SMS-ите на вътрешните  пазари  и 
цените  на роуминговите  SMS-и остава  неоправдано  голямо . Въпреки  неотдавнашните  
енергични  призиви  от страна  на Европейската  комисия  и на националните  регулаторни  
органи  за значителни  намаления  на цените , на пазара  бяха  отбелязани  сравнително  
малки  промени .  
Мерките  за повишаване  на прозрачността  на роуминговите  услуги  за SMS-и се смятат  
за изключително  важни . В същото  време  обаче  беше  направен  изводът , че само  мерките  
за прозрачност  не са достатъчни  за решаване  на проблемите .  
Регулирането  единствено  на равнище  цени  на едро  предполага , че пазарните  сили  ще 
бъдат  достатъчни , за да гарантират  значително  прехвърляне  на намаленията  в цените  на 
едро  към цените  на дребно  в рамките  на относително  кратък  период . В същото  време  
обаче  без регулиране  на цените  на едро  съществува  риск  да се намали  маржа  на 
печалбата  на по-малките  оператори , тъй като те могат  да се окажат  изправени  пред  
сравнително  високи  цени  на едро , докато  техните  цени  на дребно  са ограничени .  
Подобно  на случая  на гласовите  услуги , се смята , че комбинация  от мерки  за 
прозрачност , както  и регулирането  на цените  на дребно  и на едро , ще дадат  ефективни  
резултати . Това  становище  се подкрепя  от ГЕР, която  е на мнение , че цените  на едро  за 
SMS-и не са оправдани  с разходите  на приемащия  оператор .  
 
BG 7   BG Службите  на Комисията  стигнаха  до извода , че регламентът  трябва  да бъде  изменен , за 
да бъдат  включени  регулаторни  мерки  на равнище  цени  на едро  и цени  на дребно , 
както  и мерки  за прозрачност  за роумиговите  услуги  за SMS-и, които  влизат  в сила  от 1 
юли 2009 г. за период  от четири  години  до 30 юни 2013 г.  
Оценката  на въздействието  разглежда  три варианта  за регулиране  на цените  на едро  и 
на дребно  за роуминг  на SMS-и. Първият  вариант  беше  предложен  от датския  
национален  регулаторен  орган  (NITA) и предлага  модел  на основата  на разходите , а 
останалите  варианти  бяха  предложени  от ГЕР. В модела  на NITA се предлага  цена  на 
дребно  от 3,48 цента  и цена  едро  0,8 цента . Първият  вариант , предложен  от ГЕР, 
предполага  горна  граница  от 15 цента  за цените  на дребно  и 8 цента  за цените  на едро . 
Вторият  вариант  на ГЕР предлага  цена  на дребно  от 11 цента  и цена  едро  4 цента . 
Въпреки  че подходът  на NITA има много  предимства , беше  преценено , че той ще 
утвърди  ценови  тавани , които  са прекалено  агресивни , за да бъдат  прилагани  на 
практика  в почти  всички  държави -членки . 
На равнище  цени  на едро  вторият  вариант  беше  предпочетен  пред  първия  вариант , 
предложен  от ГЕР, тъй като по-добре  отразява  действително  направените  разходи  на 
едро , като в същото  време  подсигурява  по-голяма  гъвкавост  в сравнение  с подхода , 
предложен  в модела  на ДНРО . На равнище  цени  на дребно  от гледна  точка  на 
потребителя  явно  предпочитан  е вторият  вариант .  
9. ВАРИАНТИ  ЗА ПОЛИТИКА  СПРЯМО  РОУМИНГА  НА  ДАННИ  
Несъответствията  между  вътрешните  цени  за преноса  на данни  и цените  за роуминга  на 
данни  остават  значителни , като варират  в различните  държави -членки , което  запазва  
възможността  за „шок от сметката “ за потребителите . Липсата  на прозрачност  остава  
ключов  проблем  и не е сигурно , че усилията , полагани  напоследък  от някои  оператори  
за повишаване  на прозрачността  при предоставянето  на тази услуга , ще подсигурят  
елиминирането  на проблема  „шок от сметката “ във всички  държави -членки . В резултат  
на това, въпреки  че регулаторните  вмешателства  трябва  да бъдат  третирани  
предпазливо , се смята , че вариантът  „липса  на промяна  в политиката “ не е приложим .  
Беше  направен  изводът , че по-специално  е необходимо  да бъдат  предприети  две групи  
мерки  за повишаване  на прозрачността : подсигуряването  на основна  информация  за 
цените  е от изключително  важно  значение  за потребителите  и трябва  да бъде  
предложено  като регулаторна  мярка . Също  така възможността  потребителят  да избира  
прагове  на прекъсване  ще подсигури  изключително  ефективен  инструмент  за 
преодоляване  на проблема  „шок от сметката “ и следователно  трябва  да бъде  
предложена .  
Възможността  за регулиране  на равнище  цени  на дребно  и цени  на едро  също  беше  
разгледана  внимателно  в настоящата  оценка  на въздействието . Високите  цени  на едро  
(особено  при непредпочитаните  мрежи ) в съчетание  с трудностите  при управлението  на 
трафика  влошават  условията  за конкуренция  и създават  непредсказуемост  при 
определянето  на разходите  за цени  на едро  на операторите . Въвеждането  на защитна  
горна  граница  би елиминирало  тези прекомерни  разходи , като в същото  време  би 
позволило  развитието  на конкуренцията  в останалата  част от пазара  на едро . Подобен  
таван  обаче  е необходимо  да бъде  достатъчно  нисък , за да повлияе  върху  проблема  
 
BG 8   BG „шок от сметката “, като в същото  време  е достатъчно  по-висок  от някои  предложения  
на пазара  в момента , за да се избегне  нарушаване  на действието  на конкурентните  сили .  
Следователно  се смята , че е необходимо  регулиране  при цените  на едро  (в комбинация  
с мерки  за прозрачност ). Периодът  на регулиране  съответства  на този за гласовите  
повиквания  и за SMS-ите, т.е. до 30 юни 2013 г.  
Смята  се, че регулиране  на цените  на дребно  не трябва  да бъде  въвеждано , като се има 
предвид  вероятността  от конкурентен  натиск  на пазара  от страна  на потенциални  
заместващи  услуги .  
10. ОЦЕНКА  И МОНИТОРИНГ  
Удължаването  на срока  на действие  регламента  за мобилния  роуминг  ще продължи  да 
бъде  внимателно  наблюдавано  от НРО  и от Комисията . Службите  на Комисията  смятат , 
че събирането  на данни  със сходен  обхват  и честота  следва  да продължи  в периода  на 
предложеното  удължение . От НРО  ще бъде  поискано  да събират  на всеки  шест  месеца  
данни  за цените  на едро  и на дребно  за гласови  повиквания , SMS-и и роумингови  
услуги  за данни . Оценката  на ефективността , ефикасността  и адекватността  на 
регламента  за роуминга  ще бъде  извършена  в края  на тригодишния  период  на удължено  
действие  като част от оценката  за него .